ZARASŲ RAJONO SAVIVALDYBĖS TARYBA

SPRENDIMAS

DĖL KONKURSŲ Į ZARASŲ RAJONO SAVIVALDYBĖS VIEŠŲJŲ SVEIKATOS PRIEŽIŪROS ĮSTAIGŲ DIREKTORIŲ PAREIGAS ORGANIZAVIMO IR VYKDYMO

TVARKOS APRAŠO PATVIRTINIMO

2023 m. lapkričio 30 d. Nr. T-224

Zarasai

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos sveikatos priežiūros įstaigų įstatymo 15 straipsnio 1 dalimi, 28 straipsnio 6 punktu, Konkursų valstybės ir savivaldybių įmonėse, iš valstybės, savivaldybių ir Valstybinio socialinio draudimo fondo biudžetų bei iš kitų valstybės įsteigtų fondų lėšų finansuojamose valstybės ir savivaldybių įstaigose ir viešosiose įstaigose, kurių savininkė yra valstybė ar savivaldybė, ir savivaldybių kultūros centruose, kurių teisinė forma yra viešoji įstaiga ir kurių dalininkės yra dvi ar daugiau savivaldybių, organizavimo ir vykdymo tvarkos aprašu, patvirtintu Lietuvos Respublikos Vyriausybės 2017 m. birželio 21 d. nutarimu Nr. 496 „Dėl Lietuvos Respublikos darbo kodekso įgyvendinimo“, atsižvelgdama į Lietuvos Respublikos vietos savivaldos įstatymo 27 straipsnio 2 dalies 7 punktą, Zarasų rajono savivaldybės taryba n u s p r e n d ž i a:

1. Patvirtinti konkursų į Zarasų rajono savivaldybės viešųjų sveikatos priežiūros įstaigų direktorių pareigas organizavimo ir vykdymo tvarkos aprašą (pridedama).

2. Pripažinti netekusiais galios:

2.1. Zarasų rajono savivaldybės tarybos 2020 m. vasario 28 d. sprendimą Nr. T-(1.2E)-31 „Dėl konkurso į Zarasų rajono savivaldybės viešosios įstaigos Zarasų ligoninės direktoriaus pareigas organizavimo bei konkurso organizavimo ir vykdymo tvarkos aprašo patvirtinimo“ su visais pakeitimais ir papildymais.

2.2. Zarasų rajono savivaldybės tarybos 2018 m. kovo 23 d. sprendimą Nr. T-48 „Dėl konkurso į Zarasų rajono savivaldybės viešosios įstaigos Pirminės sveikatos priežiūros centro direktoriaus pareigas organizavimo ir vykdymo nuostatų patvirtinimo“ su visais pakeitimais ir papildymais.

Sprendimas skelbiamas Teisės aktų registre.

Savivaldybės merė	Nijolė Guobienė

PATVIRTINTA

Zarasų rajono savivaldybės tarybos

2023 m. lapkričio 30 d. sprendimu

Nr. T-224

KONKURSŲ Į ZARASŲ RAJONO SAVIVALDYBĖS VIEŠŲJŲ SVEIKATOS PRIEŽIŪROS ĮSTAIGŲ DIREKTORIŲ PAREIGAS ORGANIZAVIMO IR VYKDYMO

TVARKOS APRAŠAS

I SKYRIUS

BENDROSIOS NUOSTATOS

1.	Konkursų į Zarasų rajono savivaldybės viešųjų sveikatos priežiūros įstaigų (toliau – Įstaigų) direktorių pareigas organizavimo ir vykdymo tvarkos aprašas (toliau – Aprašas) reglamentuoja konkurso organizavimą ir vykdymą Zarasų rajono savivaldybės viešųjų sveikatos priežiūros įstaigų direktoriaus pareigoms užimti, kai konkursą laimėjęs asmuo priimamas į šias pareigas. Aprašas parengtas vadovaujantis Lietuvos Respublikos darbo kodekso 41 straipsnio 3 dalimi.

2.	Konkurso organizavimas ir vykdymas apima:

2.1.	konkurso paskelbimą;

2.2.	dokumentų, kuriuos būtina pateikti norint dalyvauti konkurse (toliau – dokumentai), pateikimą ir priėmimą;

2.3.	pretendentų eiti direktoriaus pareigas Zarasų rajono savivaldybės viešosios sveikatos priežiūros įstaigoje atrankos komisijos (toliau – komisija) sudarymą ir asmenų, pageidaujančių dalyvauti konkurse (toliau – pretendentai), atranką.

II SKYRIUS

KONKURSO PASKELBIMAS

3. Sprendimą skelbti konkursą priima Zarasų rajono savivaldybės meras.

4.	Pretendentų atrankos būdas yra testas raštu ir žodžiu.

5.	Konkursas per Valstybės tarnybos valdymo informacinę sistemą skelbiamas Viešojo valdymo agentūros ir Zarasų rajono savivaldybės (toliau – Savivaldybė) interneto svetainėse. Informacija apie skelbiamą konkursą Savivaldybės interneto svetainėje turi būti paskelbta tą pačią dieną, kai apie konkursą paskelbia Viešojo valdymo agentūra.

6.	Konkurso skelbime nurodoma:

6.1.	įstaigos pavadinimas, teisinė forma, buveinė ir kodas;

6.2.	pareigybė (trumpai aprašomas darbo pobūdis), kuriai skelbiamas konkursas;

6.3.	kvalifikaciniai reikalavimai pretendentams;

6.4.	kokius dokumentus būtina pateikti;

6.5.	informacija apie tai, kad pretendentų dokumentai priimami 14 kalendorinių dienų po konkurso paskelbimo nurodytose interneto svetainėse, kad pateikiant pretendentų dokumentus kilus pagrįstų abejonių dėl pretendento atitikties konkurso skelbime nustatytiems kvalifikaciniams reikalavimams ir dėl pateiktų dokumentų patikslinimo ar papildymo (sprendimą priima rajono Savivaldybės meras), terminas gali būti pratęstas 5 kalendorinėms dienoms, jeigu pretendentai yra papildomai paklausiami dėl papildomų duomenų pateikimo;

6.6.	pretendentų atrankos būdas;

6.7.	informacija apie tai, kur galima gauti išsamią informaciją apie skelbiamą konkursą.

III SKYRIUS

DOKUMENTŲ PATEIKIMAS IR PRIĖMIMAS

7.	Pretendentas privalo pateikti:

7.1.	prašymą leisti dalyvauti konkurse;

7.2.	asmens tapatybę patvirtinantį dokumentą, išsilavinimą patvirtinančius dokumentus, kitus dokumentus, patvirtinančius pretendento atitiktį kvalifikaciniams reikalavimams;

7.3.	gyvenimo aprašymą – nurodyti vardą, pavardę, gimimo datą, gyvenamosios vietos adresą, telefono numerį, elektroninio pašto adresą, išsilavinimą, darbo patirtį, savo privalumų sąrašą (nurodyti dalykines savybes). Jeigu pareigybei, kuriai skelbiamas konkursas, užimti būtini tam tikri įgūdžiai, šiame sąraše turi būti nurodyti ir jie;

7.4. užpildytą pretendento anketą (Aprašo 1 priedas);

7.5. savo, kaip direktoriaus, veiklos programą.

8.	Pretendentas dokumentus teikia per Valstybės tarnybos valdymo informacinę sistemą.

9.	Priėmusi dokumentus, ne vėliau kaip per 3 darbo dienas pasibaigus pretendentų dokumentų priėmimo terminui, Konkursą organizuojanti įstaiga Valstybės tarnybos valdymo informacinėje sistemoje pažymi, ar pretendentas atitinka konkurso skelbime nustatytus kvalifikacinius reikalavimus pagal pretendento pateiktų dokumentų duomenis.

10. Pretendentui, kuris atitinka konkurso skelbime nustatytus kvalifikacinius reikalavimus ir pateikė tai patvirtinančius dokumentus bei neigiamai atsakė į pretendento anketos (Aprašo 1 priedas) 4–10 klausimus, konkursą organizuojanti įstaiga per 22 kalendorines dienas nuo konkurso paskelbimo per Valstybės tarnybos valdymo informacinę sistemą išsiunčia pranešimą apie dalyvavimą pretendentų atrankoje (nurodo jos datą, vietą ir laiką). Pretendentui, kuris neatitinka konkurso skelbime nustatytų kvalifikacinių reikalavimų ar nepateikė tai patvirtinančių dokumentų ir (ar) kuris teigiamai atsakė į bent vieną iš pretendento anketos (Aprašo 1 priedas) 4–10 klausimų, konkursą organizuojanti įstaiga per 22 kalendorines dienas nuo konkurso paskelbimo per Valstybės tarnybos valdymo informacinę sistemą išsiunčia motyvuotą pranešimą ir nurodo, kodėl jam neleidžiama dalyvauti pretendentų atrankoje.

IV SKYRIUS

KOMISIJOS SUDARYMAS

11.	Jeigu bent vienam pretendentui išsiunčiamas šio Aprašo 10 punkte nurodytas pranešimas apie dalyvavimą pretendentų atrankoje, ne vėliau kaip per 30 kalendorinių dienų nuo konkurso paskelbimo sudaroma komisija. Ne vėliau kaip per 14 kalendorinių dienų nuo komisijos sudarymo turi įvykti konkursas (atranka).

12.	Konkurso komisija sudaroma Zarasų rajono savivaldybės mero potvarkiu. Komisiją sudaro ne mažiau kaip 5 nariai, sekretorius, paskiriamas pirmininkas.

13.	Komisijos sekretorius nėra komisijos narys.

14.	Komisijos nariais negali būti skiriami asmenys, kurie yra pretendentų tėvai (įtėviai), vaikai (įvaikiai), broliai (įbroliai), seserys (įseserės), seneliai, vaikaičiai, sutuoktiniai, sugyventiniai, taip pat pretendentų sutuoktinių, sugyventinių vaikai (įvaikiai), broliai (įbroliai), seserys (įseserės), seneliai, vaikaičiai ir jų sutuoktiniai, sugyventiniai. Komisijos nariais taip pat negali būti asmenys, dėl kurių nešališkumo kelia abejonių kitos aplinkybės ir kuriems mutatis mutandis taikomi Lietuvos Respublikos civilinio proceso kodekse nustatyti nušalinimo pagrindai ir tvarka.

15.	Jeigu paaiškėja, kad komisijos narys yra pretendento artimas giminaitis, komisijos narys turi nusišalinti. Tuo atveju jis pakeičiamas kitu komisijos nariu. Komisijos narys gali būti pakeistas ir pretendentų atrankos dieną.

16.	Konkurse stebėtojų teisėmis gali dalyvauti ne daugiau kaip po vieną iš dviejų Lietuvos Respublikoje įregistruotų viešųjų juridinių asmenų (toliau – viešasis juridinis asmuo), išskyrus valstybės ar savivaldybės institucijas ar įstaigas, įgaliotą atstovą (toliau – visuomenės atstovai). Prašymą leisti visuomenės atstovams stebėti konkursą viešieji juridiniai asmenys ne vėliau kaip iki pretendentams nustatytos dokumentų pateikimo termino pabaigos elektroniniu paštu pateikia konkursą organizuojančiai įstaigai. Konkursą organizuojanti įstaiga apie konkurso laiką ir vietą praneša viešiesiems juridiniams asmenims, pirmiems dviem pateikusiems prašymą leisti visuomenės atstovams stebėti konkursą, elektroniniu paštu ne vėliau kaip prieš vieną darbo dieną iki konkurso. Viešiesiems juridiniams asmenims, pateikusiems prašymus leisti visuomenės atstovams stebėti konkursą vėliau už pirmuosius du viešuosius juridinius asmenis, pranešama elektroniniu paštu ne vėliau kaip prieš vieną darbo dieną iki konkurso, kad leidimas stebėti konkursą visuomenės atstovams nesuteikiamas.

17.	Konkurse stebėtojų teisėmis dalyvaujantys visuomenės atstovai komisijos sekretoriui prieš konkursą privalo pateikti galiojantį asmens dokumentą, kuriame yra asmens kodas ir nuotrauka, įgaliojimą dalyvauti konkurse stebėtojo teisėmis ir pasirašyti pasižadėjimą (Aprašo 2 priedas) neatskleisti pretendentų asmens duomenų. Pasižadėjimas pridedamas prie konkurso protokolo.

Konkurse stebėtojų teisėmis dalyvaujantys visuomenės atstovai turi teisę stebėti konkurso eigą. Jiems draudžiama konkurso metu daryti garso ar vaizdo įrašus, naudoti kitas technines priemones. Šias technines priemones naudojantys ar komisijos darbui trukdantys visuomenės atstovai komisijos pirmininko sprendimu gali būti pašalinami iš konkurso ir apie tai pažymima protokole.

V SKYRIUS

PRETENDENTŲ ATRANKA

18.	Konkurso posėdis laikomas teisėtu, jeigu jame dalyvauja daugiau nei pusė visų komisijos narių.

19.	Pretendentai, atvykę į konkursą, privalo pateikti galiojantį asmens dokumentą, kuriame yra asmens kodas ir nuotrauka.

20.	Konkursas pradedamas pretendentams praneštu laiku. Konkursas turi prasidėti ir baigtis tą pačią dieną.

21.	Konkursas pradedamas nuo testo raštu (jei toks numatytas).

22.	Kai pretendentai laiko testą raštu, egzamino patalpoje turi būti ne mažiau kaip vienas komisijos narys ir komisijos sekretorius, o tikrinant testą, turi dalyvauti daugiau kaip pusė komisijos narių.

23.	Testą sudaro 30 klausimų ir po 3 atsakymus į kiekvieną klausimą. Iš 3 atsakymų vienas yra teisingas. Atsakydamas į klausimą, pretendentas pažymi vieną iš atsakymų, kuris, jo manymu, yra teisingas.

24.	Testui atlikti skiriama 1 valanda 30 minučių.

25.	Pretendentams atlikus testą ar pasibaigus laikui, kuris buvo skirtas testui atlikti, komisijos sekretorius surenka testus ir, dalyvaujant pretendentams, juos tikrina. Testo raštu atsakymai vertinami pagal 10 balų vertinimo sistemą (nuo 1 iki 10 balų), pagal testo atsakymų vertinimo lentelę (Aprašo 3 priedas). Sekretorius testo rezultatus surašo į protokolą.

26.	Konkurso rezultatai įforminami protokolu (Aprašo 4 priedas).

27.	Komisijos sekretorius įrašo testo vertinimo rezultatus konkurso protokole, testo raštu vertinimo lentelėje, kuri yra sudedamoji šio protokolo dalis. Atlikti testai pridedami prie protokolo.

28.	Komisijos pirmininkas testo raštu rezultatus perskaito dalyvaujant visiems pretendentams.

29.	Pasibaigus testui raštu, gali būti daroma 15–30 minučių pertrauka.

30.	Vertinama pretendento profesinė ar darbo patirtis ir dalykinės savybės. Jeigu pareigybei užimti būtini tam tikri įgūdžiai (pagal pareigybės aprašymo ar kito vietinio norminio teisės akto nustatytus reikalavimus), šie įgūdžiai turi būti vertinami. Jeigu pretendentas pateikia dokumentus, patvirtinančius atitinkamų įgūdžių įgijimą, šie įgūdžiai gali būti netikrinami. Taip pat vertinami pretendentų į įstaigos vadovo pareigybes vadovavimo gebėjimai (gebėjimas inicijuoti idėjas, planus, numatyti užduotis, veiklos žingsnius, koordinuoti darbus ir panašiai) pagal jų, kaip įstaigos vadovų, pateiktą veiklos programą. Pateikiamos praktinės užduotys, skirtos vadovavimo gebėjimams įvertinti. Praktinės užduotys gali būti rengiamos naudojantis Viešojo valdymo agentūros rekomendacijomis.

Testo žodžiu (pokalbio) metu pretendentų eiliškumas nustatomas pagal abėcėlę ir pretendentų atranka vykdoma individualiai, kitiems pretendentams nedalyvaujant. Testo žodžiu (pokalbio) metu atrankos komisijos nariai išklauso pateiktos pretendento kaip Zarasų rajono savivaldybės viešosios sveikatos priežiūros įstaigos direktoriaus veiklos programos pristatymą (ne ilgiau kaip 15 minučių), po kurio komisijos nariai gali užduoti su veiklos programa susijusius klausimus.

31. Jeigu vėliau komisijos nariai testo žodžiu (pokalbio) metu pateikia praktinę užduotį pretendentams, siekdami patikrinti pretendento vadovavimo gebėjimus Šios dalies metu visiems pretendentams pateikiama vienoda praktinė užduotis. Praktinė užduotis vertinama kartu su pokalbiu.

32. Testo žodžiu eigai fiksuoti daromas skaitmeninis garso įrašas, kuris perkeliamas į kompiuterinę laikmeną, pridedamas prie konkurso protokolo ir saugomas Zarasų rajono savivaldybės administracijoje teisės aktų nustatyta tvarka.

33. Komisijos pirmininkas ir komisijos nariai individualiai vertina atrankoje dalyvaujančius pretendentus nuo 1 iki 10 balų ir pildo pretendentų testo žodžiu (pokalbio) individualaus vertinimo lentelę (Aprašo 5 priedas). Vertinant pretendentus, turi dalyvauti daugiau kaip pusė komisijos narių.

34. Pasibaigus testui žodžiu, sukviečiami visi pretendentai.

35. Komisijos sekretorius testo žodžiu rezultatus iš pretendentų individualaus vertinimo lentelių surašo į testo žodžiu vertinimo suvestinę lentelę, kuri yra sudedamoji protokolo dalis. Kiekvienam pretendentui skirti balai sumuojami ir dalijami iš vertinusių komisijos narių skaičiaus.

Komisijos narių užpildytos ir pasirašytos pretendentų individualaus vertinimo lentelės pridedamos prie protokolo. Jeigu konkurso metu buvo pateikta praktinė užduotis, ji pridedama prie protokolo.

Komisijos pirmininkas testo žodžiu rezultatus perskaito dalyvaujant visiems pretendentams.

36. Komisijos sekretorius konkurso protokole įrašo pretendentų testo raštu, testo žodžiu balus ir juos susumuoja.

37. Laimėjusiu konkursą laikomas pretendentas, surinkęs daugiausia balų, bet ne mažiau kaip 12 balų (už du testus) arba ne mažiau kaip 6 (esant vienam testui). Kai yra tik vienas pretendentas, jis pripažįstamas konkurso laimėtoju, jei surinko ne mažiau kaip 6 ar atitinkamai 12 balų.

38. Jeigu keli pretendentai surinko vienodą didžiausią balų skaičių (bet ne mažiau kaip 6 balus už vieną testą arba ne mažiau kaip 12 balų už du testus), vertinamos šių pretendentų pateiktos veiklos programos. Pretendentų veiklos programos vertinamos, kaip nurodyta Aprašo 33 punkte, užpildant pretendentų veiklos programos individualaus vertinimo lentelę (Aprašo 6 priedas). Vertinimo rezultatas įrašomas į protokolą. Jeigu įvertinus pretendentų veiklos programas komisijos narių balsai pasiskirsto po lygiai, lemiamas yra komisijos pirmininko balsas.

39. Vieno iš pretendentų neatvykimas į konkursą negali būti konkurso atidėjimo priežastis.

40. Konkurso rezultatai ir komisijos sprendimas įforminami protokolu. Protokolą pasirašo komisijos pirmininkas ir komisijos sekretorius. Raštu išspręstas testas pridedamas prie protokolo. Su protokolu, savo išspręstu testu ir testo žodžiu savosios dalies skaitmeniniu garso įrašu turi teisę susipažinti visi atrankoje dalyvavę pretendentai.

41. Konkursą laimėjęs pretendentas priimamas į pareigas Lietuvos Respublikos įstatymų nustatyta tvarka.

42. Jeigu konkurse užimti Zarasų rajono savivaldybės viešosios sveikatos priežiūros įstaigos direktoriaus pareigas dalyvauja keli pretendentai, o konkursą laimėjęs pretendentas nepasirašo darbo sutarties, atsisako užimti pareigybę arba konkursą laimėjusį pretendentą į pareigybę priimantis asmuo, remdamasis kompetentingos valstybės institucijos informacija apie konkursą laimėjusį pretendentą, priima sprendimą nepriimti pretendento į konkurso būdu laimėtą pareigybę, konkursą laimėjusiu laikomas kitas atranką perėjęs ir daugiausia balų surinkęs (palyginti su kitų atranką perėjusių pretendentų rezultatais) pretendentas. Jeigu keli pretendentai surenka vienodą balų skaičių, kitas pretendentas nustatomas Aprašo 38 punkte nustatyta tvarka. Jeigu šis pretendentas nepasirašo darbo sutarties, atsisako užimti pareigybę arba konkursą laimėjusį pretendentą į pareigybę priimantis asmuo, remdamasis kompetentingos valstybės institucijos informacija apie šį pretendentą, priima sprendimą nepriimti jo į konkurso būdu laimėtą pareigybę, organizuojamas naujas konkursas užimti tą pačią pareigybę.

Jeigu konkurse užimti pareigybę įmonėje ar įstaigoje dalyvauja tik vienas pretendentas, kuris laimi konkursą, tačiau nepasirašo darbo sutarties, atsisako užimti pareigybę arba konkursą laimėjusį pretendentą į pareigybę priimantis asmuo, remdamasis kompetentingos valstybės institucijos informacija apie konkursą laimėjusį pretendentą, priima sprendimą nepriimti jo į konkurso būdu laimėtą pareigybę, organizuojamas naujas konkursas užimti tą pačią pareigybę.

43. Lietuvos Respublikos korupcijos prevencijos įstatymo nustatytais atvejais ir tvarka Zarasų rajono savivaldybės meras kreipiasi į kompetentingą valstybės instituciją dėl informacijos apie konkursą laimėjusį pretendentą ne vėliau kaip per 2 darbo dienas nuo konkurso pabaigos.

44. Kompetentingos valstybės institucijos informacijos apie konkursą laimėjusį pretendentą pagrindu konkursą laimėjusį pretendentą Zarasų rajono savivaldybės merui priėmus sprendimą nepriimti jo į konkurso būdu laimėtas pareigas, priimamas kitas pagal konkurso rezultatus pretendentas, kaip nurodyta šio Aprašo 42 punkto pirmojoje pastraipoje. Konkursą laimėjusį pretendentą Zarasų rajono savivaldybės meras ne vėliau kaip per 2 darbo dienas nuo sprendimo nepriimti konkursą laimėjusio pretendento į pareigas priėmimo kreipiasi į kompetentingą valstybės instituciją dėl informacijos apie kitą pagal konkurso rezultatus pretendentą.

45. Sprendimą priimti į pareigas konkursą laimėjusį pretendentą arba nepriimti jo į pareigas Zarasų rajono savivaldybės meras priima per 5 darbo dienas po to, kai gauna kompetentingos valstybės institucijos informaciją apie pretendentą, siekiantį eiti Zarasų rajono savivaldybės viešosios sveikatos priežiūros įstaigos direktoriaus pareigas. Priėmimo į pareigas data nustatoma konkursą laimėjusio pretendento ir konkursą laimėjusį pretendentą į pareigas priimančio asmens susitarimu.

VI SKYRIUS

BAIGIAMOSIOS NUOSTATOS

46. Konkursas laikomas neįvykusiu, jeigu:

46.1. paskelbus konkursą, nė vienas pretendentas nepateikė nurodytų dokumentų arba nė vienas neatitiko konkurso skelbime nustatytų kvalifikacinių reikalavimų ir (ar) teigiamai atsakė į bent vieną iš pretendento anketos (Aprašo 1 priedas) 4–10 klausimų;

46.2. nė vienas pretendentas neperėjo pretendentų atrankos;

46.3. 42 punkte nustatytu atveju nelieka nė vieno pretendento, kuris galėtų būti laikomas laimėjusiu konkursą.

47. Neįvykus konkursui Aprašo 46 punkte nustatytais atvejais, organizuojamas naujas konkursas užimti tą pačią pareigybę.

48. Su komisijos protokolu ir atrankoje dalyvavusių pretendentų atliktais testais bei testų žodžiu skaitmeniniais garso įrašais susipažinti turi teisę konkurse stebėtojų teisėmis dalyvavę visuomenės atstovai.

__________________________

Konkursų į Zarasų rajono

savivaldybės viešųjų sveikatos

priežiūros įstaigų direktorių

pareigas organizavimo ir vykdymo

tvarkos aprašo

1 priedas

PRETENDENTO ANKETA

__________________

(data)

__________________

(sudarymo vieta)

1. Pretendentas _____________________________________________________________

(vardas ir pavardė, gimimo data)

2. Savininko teises ir pareigas įgyvendinanti institucija, įstaigos steigėjas arba

įstaiga, kuriai pateikiama anketa _____________________________________________________

_______________________________________________________________________________

3. Įstaigos pavadinimas ir pareigybė įstaigoje, į kurią

pretenduojama ___________________________________________________________________

4. Ar šios anketos 3 punkte nurodytoje įstaigoje dirba asmenys, su kuriais Jus sieja artimi giminystės ar svainystės ryšiai (tėvai, įtėviai, broliai, seserys ir jų vaikai, seneliai, sutuoktinis, vaikai, įvaikiai, jų sutuoktiniai ir jų vaikai, taip pat sutuoktinių tėvai, broliai, seserys ir jų vaikai), ar kurio nors iš šių asmenų ir Jūsų darbas įstaigoje taptų susijęs su vieno tiesioginiu pavaldumu kitam arba su vieno teise kontroliuoti kitą? ________________________________________________________

________________________________________________________________________________

(jeigu taip, nurodykite tokio asmens pareigas, vardą ir pavardę)

5. Ar įstatymai draudžia arba Jums atimta teisė užimti pareigybę, nurodytą šios anketos 3 punkte?

________________________________________________________________________________

6. Ar esate pripažintas kaltu dėl sunkaus ar labai sunkaus nusikaltimo, nusikaltimo valstybės tarnybai ir viešiesiems interesams ar korupcinio pobūdžio nusikaltimo, nusikaltimo, kuriuo padaryta turtinė žala valstybei, padarymo ir turite neišnykusį ar nepanaikintą teistumą?

________________________________________________________________________________________________________________________________________________________________

(jeigu taip, nurodykite, kada ir už ką nuteistas)

7. Ar esate pripažintas kaltu dėl baudžiamojo nusižengimo valstybės tarnybai ir viešiesiems interesams ar korupcinio pobūdžio baudžiamojo nusižengimo padarymo ir nuo apkaltinamojo nuosprendžio įsiteisėjimo dienos nepraėjo 3 metai?

________________________________________________________________________________

________________________________________________________________________________

(jeigu taip, nurodykite, kada ir už ką nuteistas)

8. Ar esate uždraustos organizacijos narys?

________________________________________________________________________________

________________________________________________________________________________

9. Ar buvote atleistas iš skiriamų arba renkamų pareigybių dėl priesaikos ar pasižadėjimo sulaužymo, pareigūno vardo pažeminimo ir nuo atleidimo iš pareigų dienos nepraėjo 3 metai?

________________________________________________________________________________

________________________________________________________________________________

10. Ar esate pripažintas neveiksniu ar neveiksniu tam tikroje srityje (ribotai veiksniu)?

________________________________________________________________________________

________________________________________________________________________________

(jeigu taip, nurodykite kokioje srityje esate pripažintas neveiksniu (ribotai veiksniu)

11. Ar esate kito juridinio asmens valdymo organo narys?

________________________________________________________________________________

________________________________________________________________________________

(jeigu taip, nurodykite kito juridinio asmens pavadinimą ir jo ryšį su įmone, įstaiga, nurodyta šios anketos 3 punkte)

Patvirtinu, kad pateikta informacija surašyta asmeniškai ir yra teisinga. Sutinku, kad visi šioje anketoje nurodyti asmens duomenys būtų tvarkomi priėmimo į šios anketos 3 punkte nurodytas pareigas tikslais, taip pat kad bus tikrinama, ar jie teisingi.

Man paaiškinta, kad paaiškėjus bent vienai aplinkybei, dėl kurios negaliu būti priimtas į šios anketos 3 punkte nurodytą pareigybę, mane gali būti atsisakoma priimti į pareigas arba galiu būti atleistas iš jų.

Pretendentas	_______________	_____________________________

(parašas)	(vardas, pavardė)

______________

(Data)

___________________

Konkursų į Zarasų rajono

savivaldybės viešųjų sveikatos

priežiūros įstaigų direktorių

pareigas organizavimo ir vykdymo

tvarkos aprašo

2 priedas

PASIŽADĖJIMAS

__________________

(data)

__________________

(sudarymo vieta)

Aš, _____________________________________________________________________,

(vardas ir pavardė)

p a s i ž a d u neatskleisti pretendentų asmens duomenų.

_____________________ ____________________________

(parašas) (vardas ir pavardė)

––––––––––––––––––––

Konkursų į Zarasų rajono

savivaldybės viešųjų sveikatos

priežiūros įstaigų direktorių

pareigas organizavimo ir vykdymo

tvarkos aprašo

3 priedas

TESTO RAŠTU ATSAKYMŲ VERTINIMO LENTELĖ

Teisingi atsakymai	Balai
28 – 30	10
25 – 27	9
22 – 24	8
19 – 21	7
16 – 18	6
13 – 15	5
10 – 12	4
7 – 9	3
4 – 6	2
1 – 3	1

________________________

Konkursų į Zarasų rajono

savivaldybės viešųjų sveikatos

priežiūros įstaigų direktorių

pareigas organizavimo ir vykdymo

tvarkos aprašo

4 priedas

KONKURSO Į ZARASŲ RAJONO SAVIVALDYBĖS VIEŠOSIOS ĮSTAIGOS ________________________ DIREKTORIAUS PAREIGAS

PROTOKOLAS

__________________ Nr.______

(data)

Zarasai

Konkurso Zarasų rajono savivaldybės viešosios įstaigos _____________ direktoriaus pareigoms komisijos, sudarytos ____________________________________________________

_____________________________________________, posėdis įvyko _____________________,

(data)

posėdžio pradžia _______________________,

(nurodomas laikas)

posėdžio pabaiga ______________________.

(nurodomas laikas)

Komisijos pirmininkas ____________________________

Komisijos sekretorius _____________________________

Komisijos nariai: _________________________________________________________________

______________________________________________________________________________________________________________________________________________________________

Pareigybės, į kurią organizuojamas priėmimas, pavadinimas ______________________________

_______________________________________________________________________________

Pretendentai: ____________________________________________________________________

______________________________________________________________________________________________________________________________________________________________

Stebėtojo teisėmis dalyvavo: ________________________________________________________

Testo raštu vertinimo lentelė

Eilės Nr.	Pretendento vardas ir pavardė	Įvertinimas balais

Testo žodžiu (pokalbio) individualaus vertinimo suvestinė lentelė

Eil. Nr.	Pretendento vardas ir pavardė	Komisijos nariai	Testo žodžiu (pokalbio) Įvertinimas balais

Pretendentų žodžiu komisijos vertinimai suvestinėje lentelėje įrašyti teisingai.

Komisijos sekretorius	_____________________	________________________

(parašas)	(vardas, pavardė)

Veiklos programos individualaus vertinimo suvestinė lentelė

Eil. Nr.	Pretendento vardas ir pavardė	Komisijos nariai	Balo vidurkis

Pretendentų privalumų komisijos vertinimai suvestinėje lentelėje įrašyti teisingai.

Komisijos sekretorius ________________	___________________________

(parašas)	(vardas, pavardė)

Pretendentų testo raštu, žodžiu ir veiklos programos vertinimo balais suvestinė lentelė

Pretendento vardas ir pavardė	Testo žodžiu (veiklos programos pristatymo) rezultatas (balų vidurkis)	Testas raštu (testas) rezultatas (balais)	Veiklos programos vertinimo rezultatas*	Bendra gautų balų suma	Konkurse užimta vieta
1	2	3	4	5	6

Komisijos sprendimas dėl konkurso laimėtojo __________________________________________

_______________________________________________________________________________

Kitos pastabos dėl konkurso eigos:___________________________________________________

_______________________________________________________________________________

Komisijos pirmininkas _____________ ________________________________________

(Parašas)	(Vardas ir pavardė)

Komisijos sekretorius _____________ ________________________________________

(Parašas)	(Vardas ir pavardė)

Sutinku eiti konkurse laimėtas pareigas

(Konkurso laimėtojo parašas)

(Konkurso laimėtojo vardas ir pavardė)

(Data)

Su konkurso rezultatais susipažinome:

(Pretendentų parašai)

(Vardai ir pavardės)

(Data)

* vertinama tuo atveju, jeigu keli pretendentai surinko vienodą didžiausią balų skaičių

___________________________

Konkursų į Zarasų rajono

savivaldybės viešųjų sveikatos

priežiūros įstaigų direktorių

pareigas organizavimo ir vykdymo

tvarkos aprašo

5 priedas

PRETENDENTŲ TESTO ŽODŽIU INDIVIDUALAUS VERTINIMO LENTELĖ

Eilės Nr.	Pretendento vardas ir pavardė	Testas žodžiu (pokalbis) Įvertinimas balais

Komisijos narys _____________________	_________________________________

(parašas)	(vardas, pavardė)

____________________

Konkursų į Zarasų rajono

savivaldybės viešųjų sveikatos

priežiūros įstaigų direktorių

pareigas organizavimo ir vykdymo

tvarkos aprašo

6 priedas

PRETENDENTŲ VEIKLOS PROGRAMOS INDIVIDUALAUS VERTINIMO LENTELĖ*

Eilės Nr.	Pretendento vardas ir pavardė	Veiklos programa Įvertinimas balais

Komisijos narys _____________________	_________________________________

(parašas)	(vardas, pavardė)

____________________

* vertinama tik tuo atveju, jeigu keli pretendentai surinko vienodą didžiausią balų skaičių